राष्ट्रीय स्तर पर इस भूख की समस्या से निपटने के लिए विविध सरकारों की विकास योजनाओं, अनेक संवैधानिक प्रावधानों, राष्ट्रीय खाद्य सुरक्षा मिशन व अन्त्योदय जैसी असंख्य योजनाओं, विश्व हिन्दू परिषद द्वारा एक मुट्ठी अनाज, इस्कोन मंदिर द्वारा फूड फॉर लाइफ, रोटी बैंक इत्यादि अनेक योजनाओं के साथ अनगिनत गैर सरकारी संगठन मानव उत्थान के इस कार्य में निस्वार्थ भाव से लगे तो हुए हैं किन्तु मंजिल अभी बहुत दूर है जिसे हमें शीघ्रातिशीघ्र प्राप्त करना ही होगा. कृषि व ग्राम विकास, कृषि आधारित उद्योगों पर बल, अन्न व अन्य खाद्य पदार्थों का उचित व सुरक्षित भंडारण, उनका समुचित व समयोचित वितरण, दुरुपयोग पर पूर्ण रोक, भोजन में कैलोरी का समुचित मिश्रण, इस सम्बन्ध में व्यापक जन-जागरण तथा गैर सरकारी संगठनों की अधिकाधिक भागीदारी, इस सम्बन्ध में बनी सरकारी योजनाओं का कडाई से पालन तथा इसे ईश्वरीय कार्य मानकर जुटने वाले लोगों को प्रोत्साहन भारत में एक ऐसी क्रान्ति को जन्म दे सकता है जो उसे सही अर्थों में न सिर्फ भूख बल्कि कुपोषण से भी मुक्ति दिलाएगी.